Nor Hizwan bin Ahmad

Nor Hizwan bin Ahmad  ialah seorang ahli politik bagi negeri Johor, Malaysia.

Penglibatan politik 
Nor Hizwan Ahmad memulakan penglibatan politik dengan menyertai Parti Keadilan Rakyat (PKR), Beliau pernah dilantik untuk menjawat jawatan sebagai Setiausaha Angkatan Muda Keadilan (AMK) Pusat, Ketua Biro Komunikasi (PKR) Selangor. dan Ketua Penyelaras PKR Cawangan Muar

Namun begitu, beliau telah meninggalkan PKR pada peristiwa langkah shereton bagi menyokong kepimpinan Datuk Hajah Zuraida Kamaruddin serta Dato’ Seri Mohamed Azmin Ali yang keluar daripada PKR.

Pada 8 Januari 2022, Nor Hizwan Ahmad dilantik sebagai Setiausaha Agung Parti Bangsa Malaysia (PBM). Pada 27 Disember, beliau bersama 12 orang ahli PBM lain dipecat daripada parti berkenaan.

Lantikan Setiausaha politik 
Nor Hizwan Ahmad pernah dilantik sebagai Setiausaha Politik Kepada Menteri Perumahan dan Kerajaan Tempatan Malaysia sebanyak dua kali pada pemerintahan Pakatan Harapan (PH) dari Julai 2018 hingga 24 Februari 2020 dan pemerintahan Perikatan Nasional (PN) dari 22 Mei 2020 hingga 16 Ogos 2021.

Namun pada 16 Ogos 2021, Politik Malaysia kembali bergolak apabila ahli Parlimen dari UMNO menarik kembali sokongan terhadap Kerajaan Perikatan Nasional, ekoran daripada itu Kerajaan Perikatan Nasional akhirnya tumbang diperingkat persekutuan. Dimana  Tan Sri Muhyiddin Yassin telah meletakkan Jawatan sebagai Perdana Menteri Malaysia ke lapan.

Selepas Tan Sri Muhyiddin Yassin meletakkan Jawatan , Dato’ Sri Ismail Sabri Yaakob telah dilantik sebagai Perdana Menteri Malaysia yang ke sembilan. Pada pemerintahan Dato’ Sri Ismail Sabri Yaakob, Nor Hizwan Ahmad telah dilantik sebagai Setiausaha Politik Kepada Menteri Perusahaan Perladangan dan Komoditi Malaysia. Beliau menjawat Jawatan berikut dari 27 September 2021 hingga 1 November 2021.

Kerjaya korporat 
Nor Hizwan Ahmad dilantik sebagai Ketua Pegawai Eksekutif Majlis Getah Malaysia Pada 1 November  2021 dan beliau memulakan tugasan pada 15 November 2021.

Penglibatan persatuan 
Nor Hizwan Ahmad  aktif dalam program kebajikan dan kemasyarakatan sejak memegang jawatan sebagai ; 

Pengerusi Penggerak Komuniti Negara.

Pengerusi Yayasan Penggerak Komuniti Negara.

Keputusan pilihan raya 
Pada Pilihan raya umum Malaysia 2013,  Nor Hizwan Ahmad  aktif telah dicalonkan untuk bertanding bagi Parlimen Muar. Beliau merupakan calon dari (PKR) yang menentang calon BN iaitu Datuk Seri Razali Ibrahim.

Anugerah 
  :
 Pingat Setia Bomba (P.S.B) - (2020).

Rujukan  

Orang dari Johor
Orang hidup